wickkiey/tamil-wikipedia-chunked huggingface dataset:
# தீனா கவுர் பாஸ்ரிச்சா

## விருதுகளும் பரிந்துரைகளும்

- 2018 - *1984* *வென் தி சன் ரைஸ்* அவணப்படம் 65வது தேசிய திரைப்பட விருதுகளில் சிறந்த புலனாய்வுத் திரைப்படத்திற்கான விருதை பெற்றது.
- 2018 - *1984* *வென் தி சன் ரைஸ்* அவணப்படம் மும்பை சர்வதேச திரைப்பட விழாவில் தேசிய போட்டியில் பரிந்துரைக்கப்பட்டது.
- 2016 - *தி டீர், டிரீ, அண்ட் மீ* அவணப்படம் மும்பை சர்வதேச திரைப்பட விழாவில் சிறந்த ஆவணப்படத்திற்காக பரிந்துரைக்கப்பட்டது.
# டோனா சம்மர்

**டோனா அட்ரியன் கெய்ன்ஸ்** (*Donna Summer*, டிசம்பர் 31, 1948மே 17, 2012), தொழில் ரீதியாக **டோனா சம்மர்** என்று அழைக்கப்படுபவர், ஒரு அமெரிக்க பாடகர் மற்றும் பாடலாசிரியர் ஆவார். 1970 களின் டிஸ்கோ சகாப்தத்தில் அவர் முக்கியத்துவம் பெற்றார் மற்றும் "டிஸ்கோவின் ராணி" என்று அறியப்பட்டார், அதே நேரத்தில் அவரது இசை உலகளாவிய புகழ் பெற்றது.
# டோனா சம்மர்

## ஆரம்ப கால வாழ்க்கை

டோனா அட்ரியன் கெய்ன்ஸ் டிசம்பர் 31, 1948 அன்று பாஸ்டன், மாசசூசெட்ஸில் ஆண்ட்ரூ மற்றும் மேரி கெய்ன்ஸ் ஆகியோருக்குப் மூன்றாவது குழந்தையாக பிறந்தார். அவர் மிஷன் ஹில்லில் வளர்ந்தார். அவரது தந்தை ஒரு கசாப்புக் கடைக்காரர், மற்றும் அவரது தாயார் ஒரு பள்ளி ஆசிரியர்.அவர் பாஸ்டனின் ஜெரேமியா இ. பர்க் உயர்நிலைப் பள்ளியில் பயின்றார், அங்கு அவர் பள்ளி இசை நிகழ்ச்சிகளில் பங்கேற்று பிரபலமாகக் கருதப்பட்டார். 1969 இல், அவர் பிலிப்ஸ் ரெக்கார்ட்ஸில் *இஃப் யூ வாக்கிங் அலோன்* என்ற தனிப்பாடலை வெளியிட்டார். சம்மர் தனது வாழ்நாளில் அமெரிக்க *பில்போர்டு ஹாட் 100* இல் இடம்பெற்ற 32 பாடல்கள் அடங்கும். அமெரிக்க *பில்போர்டு* 200 தரவரிசையில் மூன்று தொடர்ச்சியான முதலிடத்தை எட்டிய ஆல்பங்கள் கொடுத்த முதல் கலைஞரானார்.
# டோனா சம்மர்

## தனிப்பட்ட வாழ்க்கை

அவர் 1973 இல் ஆஸ்திரிய நடிகரான ஹெல்முத் சோமரை மணந்தார், மேலும் அதே ஆண்டில் அவர்களது மகள் நடாலியா பியா மெலனி "மிமி" சோமர் பிறந்தார். மேலும் 1972 இல் ஹெல்முத் சோமருடன் *காட்ஸ்பெல்* நிகழ்ச்சியின் போது "கெய்ன் பியர்" என்ற பெயரை பயன்படுத்தினார்.அவர்களுக்கு புரூக்ளின் சுடானோ மற்றும் அமண்டா சுடானோ என்ற இரண்டு மகள்கள் உள்ளனர்.
# டோனா சம்மர்

## இறப்பு

அவர் மே 17, 2012 அன்று, 63 வயதில், புளோரிடாவின் நேபிள்ஸில் உள்ள தனது வீட்டில், நுரையீரல் புற்றுநோயால் காலமானார். அவர் புகைப்பிடிக்காதவர். நியூயார்க் நகரில் செப்டம்பர் 11 தாக்குதல்களில் இருந்து நச்சுப் புகை மற்றும் தூசியை உள்ளிழுத்தன் மூலம் புற்றுநோய் ஏற்பட்டது என்று சம்மர் கருதினார். தாக்குதல்கள் நடந்தபோது அவர் அருகிலுள்ள தனது குடியிருப்பில் இருந்தார். இருப்பினும், சில அறிக்கைகள் அவரது இளமை பருவ புகைபிடித்தல் புற்றுநோய்க்கு காரணம் என்று கூறுகின்றன.
# பிரபாகரன் பரமேசுவரன்

**பிரபாகரன் பரமேசுவரன்** (ஆங்கிலம்; மலாய்: *Prabakaran Parameswaran*; சீனம்: 巴拉峇卡兰) என்பவர் 2018 மே மாதம் முதல் கோலாலம்பூர் பத்து மக்களவைத் தொகுதியின் மலேசிய நாடாளுமன்ற உறுப்பினராகச் சேவை செய்து வருகிறார். மலேசிய அரசியல் வரலாற்றில், 22 வயதில் மலேசிய மக்களவைக்கு தேர்ந்தெடுக்கப்பட்டவர் எனும் சாதனையும் படைக்கிறார்.  
மலேசிய ஒற்றுமை அமைச்சின் கீழ் இயங்கும் மலேசிய இந்தியர் உருமாற்றப் பிரிவான மித்ரா (*Malaysian Indian Community Transformation Unit*) (**MITRA**) அமைப்பின் சிறப்புத் தலைவராக, 2024 பிப்ரவரி மாதம் முதல் பதவி வகிக்கின்றார்.  
பாக்காத்தான் கூட்டணியின் ஓர் அங்கமான மக்கள் நீதிக் கட்சியின் (**PKR**) உறுப்பினரான அவர், மக்கள் நீதிக் கட்சியில் சேருவதற்கு முன்பு சுயேச்சையாக இருந்தார். தற்போது பி.கே.ஆர் கட்சியின் மலேசிய கூட்டரசு பகுதி இளைஞர் பிரிவு தலைவராகப் பொறுப்பு வகிக்கும் இவர், பத்து மக்களவை தொகுதியில் மக்கள் நீதிக் கட்சியின் தலைவராகவும் பொறுப்பு வகிக்கின்றார்.
# பிரபாகரன் பரமேசுவரன்

## பொது

மலேசிய வரலாற்றில் மலேசிய மக்களவைக்கு தேர்ந்தெடுக்கப்பட்ட முதல் இளையவர் எனும் பெருமை இவரைச் சாரும். பிரபாகரன் பரமேசுவரன், மலேசிய மக்களவைக்கு தேர்ந்தெடுக்கப்பட்ட தேர்ந்தெடுக்கப்பட்ட போது வயது 22. தற்போது இவருக்கு வயது 28.  
2022-ஆம் ஆண்டு மலேசியப் பொதுத் தேர்தலில் சுங்கை பட்டாணி மக்களவை தொகுதியில் முகமது தௌபிக் சொகாரி எனும் மற்றோர் இளைஞர் தேர்ந்தெடுக்கப்பட்டார். அவருக்கும் வயது 22. பிரபாகரன் பரமேசுவரனை விட ஒரு மாதம் இளையவர் ஆவார்.  
2018-ஆம் ஆண்டு முதல் 2022-ஆம் ஆண்டு வரையில் மலேசிய மக்களவையில் இளைய மக்களவை உறுப்பினர் என அறியப்படுகிறார்.
# பிரபாகரன் பரமேசுவரன்

## வாழ்க்கை

மலேசியா, கோலாலம்பூர், பத்துவில் 1996-ஆம் ஆண்டு பிப்ரவரி 8-ஆம் தேதி பிறந்தார். அங்கேயே வாழ்ந்து வளர்ந்தார். பிரபாகரன் தமது பள்ளி நாட்களில் இருந்தே அரசியலில் ஆர்வம் காட்டினார். நாடாளுமன்ற விவாதங்களைப் பார்க்கவும்; செய்தித்தாள்களைப் படிக்கவும் அவரின் தந்தையார் அவரை வற்புறுத்தினார். பிரபாகரன் அதிகமாக ஆர்வம் காட்டவில்லை.  
இருப்பினும், சில ஆண்டுகளுக்குப் பிறகு, மலேசியாவில் ஏற்பட்டு வரும் மாற்றங்களை புரிந்து கொள்ளத் தொடங்கினார். பின்னர் உயர்நிலைப் பள்ளியில் படிக்கும் போடு அரசியல் கருப்பொருள்கள் கொண்ட பற்பல விவாதங்களில் தீவிரமாக ஈடுபட்டார்.
# பிரபாகரன் பரமேசுவரன்

## அரசியல் வாழ்க்கை

### 2018-இல் பத்து மக்களவை வேட்பாளர்

பிரபாகரன் தொடக்கத்தில் கோலாலம்பூர் பத்து மக்களவை தொகுதியில் சுயேச்சை வேட்பாளராகப் போட்டியிட்டார். பத்து மக்களவை தொகுதி மலேசியாவில் பிரபலமான தொகுதியாகும். அந்தக் கட்டத்தில் பாக்காத்தான் கூட்டணியைச் சேர்ந்த மலேசிய அரசியல் பெரும்புள்ளி சுவா தியான் சாங் *Chua Tian Chang*) என்பவரை எதிர்கொள்ள வேண்டி வந்தது.  
13-ஆவது தேர்தலில் சுவா தியான் சாங் அதே பத்து மக்களவை தொகுதியில் 41,672 வாக்குகள் பெற்று பெரும்பான்மை வாக்குகளில் வெற்றி பெற்றவராகும். இவரைத் தவிர பாரிசான் கூட்டணியைச் சேர்ந்த் டோமினிக் லாவ் கோ சாய் (*Dominic Lau Hoe Chai*) என்பவரையும் எதிர்கொள்ள வேண்டி இருந்தது. இவரும் 13-ஆவது தேர்தலில் அதே பத்து மக்களவை தொகுதியில் 28,388 வாக்குகள் பெற்றவராகும்.  
அத்துடன் பாஸ் (**PAS**) கட்சியில் இருந்து அசார் யாகயா என்பவரையும்; சுயேச்சை வேட்பாளர் பஞ்சமூர்த்தி முத்துசாமி என்பவரையும் எதிர்கொள்ள வேண்டி வந்தது.
# பிரபாகரன் பரமேசுவரன்

## அரசியல் வாழ்க்கை

### சுவா தியான் சாங்

இருப்பினும் 2 மார்ச் 2018 அன்று, வேட்பாளர் வேட்புமனுக்கள் தாக்கல் செய்யப்படும் போது சுவா தியான் சாங் வேட்புமனு தள்ளுபடி செய்யப்பட்டது. சா ஆலாம் உயர் நீதிமன்றத் தீர்ப்பின் அடிப்படையில் வேட்புமனு தள்ளுபடி செய்யப்பட்டது. பத்து மக்களவைத் தேர்தல் அதிகாரி அன்வர் முகமட் சைன் அவர்களின் இறுதி முடிவாக பத்து மக்களவை தொகுதி தேர்தலில் சுவா தியான் சாங் போட்டியிடத் தகுதியற்றவர் என்று அறிவிக்கப்பட்டது.  
ஒரு காவல் துறை அதிகாரியை அவமானப் படுத்தியதற்காக சா ஆலாம் உயர் நீதிமன்றத்தில், ஏற்கனவே சுவா தியான் சாங்கிற்கு RM 2,000 அபராடம் விதிக்கப்பட்டு இருந்தது.
# பிரபாகரன் பரமேசுவரன்

## அரசியல் வாழ்க்கை

### பிரபாகரனுக்கு ஆதரவாக பிரசாரங்கள்

அதன்பிறகு, பாக்காத்தான் கூட்டணி சார்பில் போட்டியிட பிரபாகரன் தன்னை முன்நிலைப் படுத்தினார். பிரபாகரனும் அவரின் குடும்பத்தினரும் ஏற்கனவே பி.கே.ஆர் கட்சியின் ஆதரவாளர்களாக இருந்தனர். சுவா தியான் சாங், பிராபகரனின் விருப்பத்தை ஏற்றுக்கொண்டு, பிரபாகரனுக்கு ஆதரவாகப் பிரசார முயற்சிகளில் ஈடுபட்டு பிரபாகரனுக்கு சுவா உதவினார்.  
பத்து மக்களவை தொகுதியில் பாரிசான் வெற்றி பெறுவதைத் தடுப்பதற்காக அது அமைந்தது. பிரபாகரனைப் பாராட்டிப் பேசும் போது சுவா தியான் சாங் கூறியது; "நீதிமன்றத்தின் தீர்ப்பால் நான் ஏமாற்றம் அடைந்துள்ளேன்; ஆனால் பிரபாகரன் இளமையாகவும், ஆற்றல் மிக்கவராகவும், இலட்சியவாதியாகவும் இருக்கிறார்; அவரை பி.கே.ஆர் கட்சியின் ஓர் ஆர்வலராக மாற்றலாம் என்று நாங்கள் நம்புகிறோம்".
# பிரபாகரன் பரமேசுவரன்

## அரசியல் வாழ்க்கை

### தேர்தல் முடிவு

மலேசியாவின் 13-ஆவது மக்களவை தேர்தல் 2018 மே 9-ஆம் தேதி நடைபெற்றது. அந்த தேர்தலில், பத்து தொகுதியை பாக்காத்தான் மற்றும் பி.கே.ஆர் உதவியுடன் பிரபாகரன் வென்றார். தமக்கு எதிரான மூன்று வேட்பாளர்களையும் தோற்கடித்தார்.  
62,805 வாக்களார்களைக் கொண்ட பத்து மக்களவை தொகுதியில்; பிரபாகரன் 24,438 வாக்குகள் பெரும்பான்மையில் வெற்றி பெற்றார். அவருக்கு கிடைத்த வாக்குகள் 38,125. மலேசியாவின் 13-ஆவது மக்களவை தேர்தலில் இந்த தொகுதி, ஒட்டு மொத்த மலேசியர்களின் கவனத்தையும் ஈர்த்த தொகுதி என்றும் அறியப்படுகிறது.
# பிரபாகரன் பரமேசுவரன்

## அரசியல் வாழ்க்கை

### முன்னுரிமைகள்

வெற்றிக்குப் பிறகு, பத்து மக்களவை தொகுதியில் தன் முன்னுரிமைகளை அறிவித்தார்;  
- இளைஞர்களின் உரிமைகளுக்காகப் போராடுதல்
- இளம் குடும்பங்களின் வாழ்க்கைச் செலவைக் குறைத்தல்
- வாக்களிக்கும் வயதை 21-இல் இருந்து 18-ஆக குறைத்தல்
- பொது உள்கட்டமைப்பை மேம்படுத்துதல்
- நகரங்களை மாற்றுத்திறனாளிகளுக்கு ஏற்றதாக மாற்றுதல்
- இளைஞர்களுக்கான வேலை வாய்ப்புகளை அதிகரிக்க தொழில் மற்றும் மூன்றாம் நிலைக் கல்வியை மேம்படுத்துதல்  
அனைத்து இனங்களையும் மதங்களையும் சமமாக நடத்தும் கொள்கையின் அடிப்படையில்; இளைஞர்கள் அரசியலில் அதிக ஈடுபாடு கொள்ள வேண்டும் என்று அவர் விருப்பம் தெரிவித்தார்.  
2018 மே 13-ஆம் தேதி, அவர் பாக்காத்தான் கூட்டணியின் பி.கே.ஆர் கட்சியில் சேர்ந்தார். அவர் தேர்தலில் வெற்றி பெற்றதை உள்ளூர் மக்களுடன் கொண்டாடும் நிகழ்வு கோலாலம்பூர்; செந்தூல் வளாகத்தில் நடைபெற்றது.  
அவரின் வெற்றியைத் தொடர்ந்து, 22 வயதில் ஒரு நாடாளுமன்ற உறுப்பினராக தேர்ந்தெடுக்கப்பட்ட இளம் நபர் என்ற வரலாற்றையும் சாதனையையும் பிரபாகரன் படைத்தார். மலேசிய நாடாளுமன்ற உறுப்பினராக தேர்ந்தெடுக்கப்பட்ட போது அவர், இரண்டாம் ஆண்டு சட்டத் துறை மாணவராக இருந்தார். பகுதி நேர அடிப்படையில் தமது படிப்பைத் தொடர திட்டமிட்டுள்ளதாகக் கூறினார்.
# பிரபாகரன் பரமேசுவரன்

## தேர்தல் முடிவுகள் (2018; 2022)

**'''மலேசிய நாடாளுமன்றம்'''**  
| 2018 | **P115 பத்து** | **பிரபாகரன் பரமேசுவரன்** (**சுயேச்சை**) | **38,125** | **60.70%** | டோமினிக் லாவ் கோ சாய் (கெராக்கான்) | align=13,687 | 21.79% | 62,805 | 24,438 | 83.32% |
| --- | --- | --- | --- | --- | --- | --- | --- | --- | --- | --- |
| அசார் யகாயா (பாஸ்) | 10,610 | 16.89% |  |  |  |  |  |  |  |  |
| பஞ்சமூர்த்தி முத்துசாமி ('''சுயேச்சை) | 383 | 0.61% |  |  |  |  |  |  |  |  |
| 2022 | **பிரபாகரன் பரமேசுவரன்** (**பி.கே.ஆர்**) | **45,716** | **52.46%** | அசார் யகாயா (பாஸ்) | 23,475 | 26.94% | 87,841 | 22,241 | 76.54% |  |
| கோகிலன் பிள்ளை (மஇகா) | 10,398 | 11.93% |  |  |  |  |  |  |  |  |
| சுவா தியான் சாங் (சுயேச்சை) | 4,603 | 5.28% |  |  |  |  |  |  |  |  |
| வான் அசுலியானா வான் அட்னான் (பெஜுவாங்) | 849 | 0.97% |  |  |  |  |  |  |  |  |
| சித்தி சபேதா காசிம் (சுயேச்சை) | 653 | 0.75% |  |  |  |  |  |  |  |  |
| நூர் பாத்தியா சியாசுவானா சகாருதீன் (சுயேச்சை) | 628 | 0.72% |  |  |  |  |  |  |  |  |
| நாகநாதன் பிள்ளை (வாரிசான்) | 525 | 0.66% |  |  |  |  |  |  |  |  |
| சுல்கிப்லி அப்துல் பட்லான் (மமக) | 137 | 0.16% |  |  |  |  |  |  |  |  |
| தூ செங் உவாட் (சுயேச்சை) | 112 | 0.13% | } |  |  |  |  |  |  |  |
# நாக் திருத்தலம்

**நாக் திருத்தலம்** எனப் பொதுவாக மரியாவின் காட்சிகள் நிகழ்ந்த இடத்தை குறிப்பிடப்படும் **புனித நாக் அன்னை சரணாலயம்** அயர்லாந்தின் மாயோவில் உள்ள நாக் கிராமத்தில் உள்ள ஒரு ரோமன் கத்தோலிக்க திருப்பயணத்தலம் மற்றும் தேசிய திருத்தலம் ஆகும். உள்ளூர் மக்கள் 1879 ஆம் ஆண்டு புனித கன்னி மரியா புனித யோசேப்பு, புனித யோவான் நற்செய்தியாளர், தேவதூதர்கள், மற்றும் இயேசு கிறிஸ்து ( இறைவனின் செம்மறி ) ஆகியோரின் காட்சிகளை கண்டதாக தெரிவித்தனர்.
# நாக் திருத்தலம்

## தோற்றம்

1879 ஆம் ஆண்டு ஆகஸ்ட் மாதம் 21 ஆம் நாள் வியாழக்கிழமை மாலை அன்று மிகவும் ஈரமான இரவாக இருந்தது. சுமார் 8 மணி அளவில் மழை பெய்து கொண்டிருந்தது, அந்த கிராமத்தைச் சேர்ந்த மேரி பைர்ன், அப்பகுதி தேவாலயத்தின் பாதிரியார் வீட்டுப்பணியாளரான மேரி மெக்லோலின் உடன் வீட்டிற்குச் சென்று கொண்டிருந்தார். தேவாலயத்தின் மேற்கூரையை பார்த்த பைர்ன் திடீரென்று அப்படியே நின்றார். அவர் மனித உயரளவில் மூன்று உருவங்களை கண்டதாக கூறினார். அவள் தனது வீட்டிற்கு ஓடி தம்பெற்றோரிடம் பார்த்ததை கூறினாள், அக்கிரமத்தை சேர்ந்தவர்களும் அங்கு கூடினர். புனித திருமுழுக்கு யோவான் தேவாலயத்தின் தெற்கு கூரை முனையில் அன்னை மரியா, புனித யோசேப்பு மற்றும் புனித யோவான் நற்செய்தியாளர் ஆகியோரின் தோற்றத்தைக் கண்டதாக சாட்சிகள் தெரிவித்தனர். அவர்களுக்குப் பின்னால் புனித யோவானின் இடதுபுறத்தில் ஒரு எளிய பலிபீடம் இருந்தது. அதன் மீது ஒரு சிலுவையும் ஒரு ஆட்டுக்குட்டியும் தேவதூதர்களுடன் இருந்தன. அந்த இடத்திலிருந்து சுமார் அரை மைல் தொலைவில் இருந்த விவசாயி ஒருவர், தான் அந்த தேவாலய கூரைக்கு மேலும் மற்றும் அதனை சுற்றியும் வட்ட வடிவில் தங்க நிறத்திலான ஒளிரும் பெரிய சுழலும் உருண்டையை கண்டதாக பின்னர் தெரிவித்தார். ஏறக்குறைய இரண்டு மணி நேரம் இரண்டு முதல் இருபத்தைந்து நபர்கள் உணர்ச்சிகள் பொங்க ஏற்ற இறக்கமாக இருந்த ஒரு குழு, அந்த உருவங்களைப் பார்த்து, நின்றும் மண்டியிட்டும் இருந்தது. மழை தொடர்ந்து பெய்து கொண்டிருந்தது... சாட்சிகளாக அடையாளம் காணப்பட்டவர்கள் (மற்றும் உறவினர்கள்) மேரி பைர்ன்/மார்கரெட் பீர்ன், வயது 29, மற்றும் அவரது தாயார் மார்கரெட் பைர்ன், 68, அவரது இளைய வயது சகோதரி மார்கரெட் பெயர்ன், அவரது இளைய வயதுவந்த சகோதரர் டொமினிக் பீர்ன் மற்றும் அவரது எட்டு வயது மருமகள் கேத்தரின் முர்ரே, மற்றும் டொமினிக் பெயர்ன் மூத்த உறவினர், டொமினிக்கின் ஐந்து வயது மருமகன் ஜான் கரி மற்றும் ஒரு உறவினராக இருந்த பேட்ரிக் பெயர்ன். 11 வயதான பேட்ரிக் ஹில் தான் இந்த அற்புத காட்சிகளை பற்றிய மிக விரிவான விளக்கத்தை வழங்கியதாக கருதப்படுகிறது.  
விசுவாசமுள்ள கத்தோலிக்கர்களுக்கு, இந்த காட்சிகள் குறிப்பிடத்தக்க இறுதித்தீர்ப்பின் முக்கியத்துவத்தைக் கொண்டிருந்தன. எம்மெட் ஓ 'ரீகன் போன்ற கத்தோலிக்க எஸ்கட்டாலஜிக்கல் (இறுதித்தீர்ப்பு நாளின்) அறிஞர்களால் கிராமத்தில் பெறப்பட்ட செய்தியை விளக்குவதற்கு நிறைய வேலைகள் செய்யப்பட்டுள்ளன.
# நாக் திருத்தலம்

## தோற்றம்

### விளக்கம்

மரியாவின் காட்சிகள் அழகாகவும், தரையில் இருந்து சில அடி உயரத்தில் நின்றிருந்ததாகவும் விவரிக்கப்பட்டது. அவர் ஒரு வெள்ளை அங்கியை அணிந்திருந்ததாகவும், அது முழு மடிப்புகளில் தொங்குவதாகவும், அந்த அங்கி கழுத்துப்பகுதியில் முடிச்சி இடப்பட்டதாக இருந்ததுஎன விவரிக்கப்பட்டது. புனித யோவானின் இடப்புறத்தில் ஒரு பலிபீடம் இருந்ததாகவும் அதில் ஒரு செம்மறி ஆட்டுக்குட்டி இருந்ததாகவும் அதன் பின்னல் பலிபீடத்தின் மீது ஒரு சிலுவை நின்றிருந்ததாக சிலர் விவரித்தனர்.  
இந்த காட்சிகளை கண்டுகொண்டிருந்தவர்கள் இரண்டு மணி நேரத்திற்கும் மேலாக கொட்டும் மழையில் நின்று ஜெபமாலை ஜெபித்துக்கொண்டிருந்தனர். காட்சிகள் தொடங்கியபொழுது நல்ல ஒளி இருந்தது, பின்னர் அது இருளான பொழுதும், சாட்சிகள் அந்த உருவங்களை பார்க்க முடிந்தது என கூறினர். அந்த காட்சிகள் எந்த வகையிலும் சிமிட்டவும் அசையவும் இல்லையென அவர்கள் கூறினர். முழு காட்சிகள் தோன்றிய தேவாலய கூரை மற்றும் அதன் கீழ் சுவர் பகுதியில் பக்தர்கள் சுவற்றின் காரை மற்றும் கற்களை நினைவாகவும் மருத்துவ காரணங்களுக்காகவும் பெயர்த்தெடுத்து சென்றதால் அது முற்றிலும் சேதமடைந்தது.
# நாக் திருத்தலம்

## தோற்றம்

### தேவாலய விசாரணை ஆணையங்கள்

1879 ஆம் ஆண்டு அக்டோபர் 8 ஆம் நாள் துவாம் மறைமாவட்ட பேராயர் மேதகு. டாக்டர். ஜான் மேக்ஹேல் அவர்களால் ஒரு திருச்சபை விசாரணை ஆணையம் நிறுவப்பட்டது. இந்த ஆணையத்தில் ஐரிஷ் அறிஞரும் வரலாற்று பேராசிரியரும் கேனன் யுலிக் போர்க், கேனான் ஜேம்ஸ் வால்ட்ரான், அத்துடன் பாலிஹவுனிஸின் தேவாலய பாதிரியார் மற்றும் ஆர்ச்ச்டீகன் பர்த்தலோமியோ அலோசியஸ் கவனாக் ஆகியோர் அடங்குவர். அடுத்தடுத்த மாதங்களில் சாட்சிகளின் வாக்குமூலங்கள் பெறப்பட்டன. மேற்கோள் குறிப்பாக, இயற்கை காரணங்கள் போன்ற எந்த தீர்வும் வழங்க முடியாது என்றும், இரண்டாவது கருத்தில், அத்தகைய பரிந்துரை ஒருபோதும், எங்கேயும், விரும்பப்படவில்லை என்றும் தெரிவிக்கப்பட்டது. ஒட்டுமொத்தமாக எடுக்கப்பட்ட அனைத்து சாட்சிகளின் சாட்சியமும் நம்பகமானதாகவும் திருப்திகரமாகவும் இருந்தது என்பது ஆணையத்தின் இறுதி தீர்ப்பாகும்.  
நாக் கிராமத்தில் ஆரம்ப ஆண்டுகளில் இருந்த பெரும்பாலான ஆவணங்கள் தொலைந்துவிட்டதாக கருதப்பட்டதால், 1936 ஆம் ஆண்டில் இரண்டாவது விசாரணை ஆணையம், எஞ்சியிருந்த சாட்சிகளில் கடைசியானவர்களுடன் மேற்கொண்ட நேர்காணல்களை நம்ப வேண்டிய கட்டாயம் ஏற்பட்டது (அவர்கள் முதல் ஆணையத்திற்கு அளித்த ஆதாரங்களை உறுதிப்படுத்தினர்) -அவர்களின் குழந்தைகள், பத்திரிகை அறிக்கைகள் மற்றும் 1880 களில் அச்சிடப்பட்ட பக்தி படைப்புகள், இது உண்மையான அறிக்கைகளை நேர்மறையான வெளிச்சத்தில் சித்தரித்தது. ஒரு பாதிரியார் ஒரு கண்ணாடியைப் பயன்படுத்தி தேவாலயத்தின் மேல் ஜன்னலிலிருந்து சுவரில் ஒரு மந்திர விளக்கு திட்டத்தைப் பிரதிபலித்திருக்கலாம் என்று ஆய்வாளர் மெல்வின் ஹாரிஸ் பரிந்துரைத்தார்.
# நாக் திருத்தலம்

## நவீன யுகம்.

நாக்கில் குணமடைந்ததாகக் கூறும் மக்கள் இப்பொழுதும் புற்கள் மற்றும் குச்சிகளை காட்சிகள் நிகழ்ந்ததாக நம்பப்படும் இடத்தில் விட்டுச் செல்கிறார்கள்.. ஒவ்வொரு ஐரிஷ் மறைமாவட்டங்களும் இந்த மரியன்னை ஆலயத்திற்கு வருடாந்திர யாத்திரை மேற்கொள்கிறது மற்றும் ஒன்பது நாட்கள் நடைபெறும் நாக் நவநாள் திருவிழா ஒவ்வொரு ஆகஸ்ட் மாதத்திலும் பக்தர்கள் மற்றும் திருப்பயணிகளும் ஈர்க்கிறது. இந்த அதிசயம் புனித நாக் அன்னை என்றும் திருச்சபையால் அழைக்கப்படுகிறது.  
- 1945 திருத்தலத்தில் நடைபெறும் சேவைகளில் ஒழுங்கமைக்கப்பட்ட யாத்திரைகள், தினசரி திருப்பலிகள் மற்றும் பாவ மன்னிப்பு, நோயாளிக்கு ஆசீர்வாதம் ஆலோசனை சேவை, பிரார்த்தனை வழிகாட்டல் மற்றும் இளைஞர் அமைச்சகம் ஆகியவை அடங்கும். பழைய முதல் தேவாலயம் இன்னும் இருக்கும்போது, புனித நாக் அன்னை, புனித யோசேப்பு, இறைவனின் செம்மறி, புனித யோவான் நற்செய்தியாளர் ஆகியோரின் திருவுருவசுரூபங்களுடன் ஒரு புதிய காட்சிகளின் தேவாலயம் அதற்கு அருகில் கட்டப்பட்டுள்ளது. அன்னை தெரசா ஜூன் 1993 இல் ஆலயத்திற்கு பயணம் செய்தார்.  
அயர்லாந்தின் தேசிய நற்கருணை மாநாடு 2011 ஜூன் 25 மற்றும் 26 ஆம் தேதிகளில் நாக்கில் உள்ள புனித நாக் மரியன்னை ஆலயத்தில் நடைபெற்றது. இதில் சுமார் 13, 000 யாத்ரீகர்கள் கலந்து கொண்டனர். மே 2017 அன்று, கார்டினல் பேராயர் திமோதி எம். டோலன் ஒரு இரங்கல் கூட்டத்தைக் கொண்டாடினார், நாக் தோற்றத்தின் இளைய சாட்சியான ஜான் கோரிக்கை, லோயர் மன்ஹாட்டனில் உள்ள செயின்ட் பேட்ரிக் பழைய கதீட்ரல் கல்லறையில் லாங் தீவில் குறிக்கப்படாத கல்லறையில் இருந்து பிரிக்கப்பட்ட பின்னர் மீண்டும் புதைக்கப்பட்டார்.
# நாக் திருத்தலம்

## பங்கு பாதிரியார்

மறைமாவட்டத்தின் தலைமை ஆய்வாளராக இருந்த மிகவும் மரியாதைக்குரிய பர்த்தலோமியோ அலோசியஸ் கவனாக், காட்சிகளின் போது பங்கு பாதிரியாராக இருந்தார்.. 1867 ஆம் ஆண்டில் நாக்-அகாமூரின் பங்கு பாதிரியாராக நியமிக்கப்பட்ட அவர், காட்சிகளின் போது சுமார் 58 வயதாக இருந்தார். அவர் 1897 இல் இறந்தார், பழைய தேவாலயத்தில் அடக்கம் செய்யப்பட்டார்.
# மிச்செல் பிரான்ச்

**மிச்செல் பிரான்ச்** (*Michelle Branch*, பிறப்பு: சூலை 2, 1983) என்பவர் ஒரு அமெரிக்க பாடகரும், பாடலாசிரியரும், கிதார் கலைஞரும் ஆவார்.
# மிச்செல் பிரான்ச்

## ஆரம்ப வாழ்க்கை மற்றும் கல்வி

பிரான்ச் சூலை 2, 1983 அன்று அரிசோனா<nowiki/>வின் செடோனாவில் டேவிட் மற்றும் பெக்கி பிரான்ச்க்கு பிறந்தார். இவரது தந்தை ஐரிய வம்சாவளியைச் சேர்ந்தவர், இவரது தாயார் டச்சு இந்தோனேசிய பிரெஞ்சு வம்சாவளியைச் சேர்ந்தவர். இவரது தாய்வழி பாட்டி இரண்டாம் உலகப் போரின்போது ஜப்பானிய தடுப்பு முகாமில் வைக்கப்பட்டார். போருக்குப் பிறகு அவர் ஒலந்துக்குச் சென்றார், அங்கு இவரது தாய் பிறந்தார். குடும்பம் நெதர்லாந்திலிருந்து அரிசோனாவுக்கு குடிபெயர்ந்தபோது இவரது தாயாருக்கு ஐந்து வயது. இவரது உடன்பிறந்தவர்களில் டேவிட் என்ற மூத்த சகோதரரும், நிக்கோல் என்ற தங்கையும் அடங்குவர்.  
இவர் மூன்று வயதில் பாட ஆரம்பித்தார். தனது எட்டு வயதில் வடக்கு அரிசோனா பல்கலைக்கழகத்தில் குரல் பாடத்தில் சேர்ந்தார். தனது 14 வது பிறந்தநாளில் தனது முதல் கிதாரைப் பெற்றார். கிடாரைப் பெற்ற ஒரு வாரத்தில் தனது முதல் பாடலான *ஃபாலன்* இயற்றினார். அவர் ஆரம்பத்தில் செடோனா ரெட் ராக் உயர்நிலைப் பள்ளியில் பயின்றார், ஆனால் தனது உயர்நிலைப் பள்ளிக் கல்வியின் கடைசி இரண்டு வருடங்களில் இவர் தனது இசை வாழ்க்கையில் கவனம் செலுத்தினார்.
# மிச்செல் பிரான்ச்

## வாழ்க்கை

இவரது பெற்றோர் செடோனாவில் உள்ளூர் நிகழ்ச்சிகளை பதிவு செய்ய உதவினார்கள், பின்னர் இவரது சுய ஆல்பமான *ப்ரோக்கன் பிரேஸ்லெட்டுக்கு* நிதியளித்தனர். திசம்பர் 1999 இல், இவர் தனது இரண்டு பாடல்களை *ரோலிங் ஸ்டோன்* இணையதளத்தில் வெளியிட்டார், இது பாப் ராக் இசைக்குழு ஹான்சன் மற்றும் முன்னாள் *ரோலிங் ஸ்டோன்* எழுத்தாளர் மற்றும் லாஸ் ஏஞ்சல்ஸ் இசை பதிவு தயாரிப்பாளரான ஜெஃப் ரப்பன் ஆகிய இருவரின் கவனத்தையும் ஈர்த்தது. ஆகத்து 2005 இல் ஒரு குழந்தையைப் பெற்றெடுத்தார். இவர்களின் விவாகரத்து நவம்பர் 2015 இல் இறுதி செய்யப்பட்டது.  
2015 ஆம் ஆண்டில், ஒரு கிராமி விருந்தில் பேட்ரிக் கார்னியை சந்தித்து, இருவரும் டேட்டிங் செய்யத் தொடங்கினர். 2017 இல் நாஷ்வில்லில் உள்ள கார்னியின் வீட்டிற்கு குடிபெயர்ந்தார். இருவருக்கும் ஒரு மகன் உள்ளார், அவர் ஆகஸ்ட் 2018 இல் பிறந்தார். தம்பதியினர் நாஷ்வில்லில் தங்கள் குழந்தைகள் மற்றும் இரண்டு ஐரிஷ் ஓநாய் நாய்களுடன் வசித்து வந்தனர். இருவருக்கும் ஏப்ரல் 20, 2019 அன்று திருமணம் நடந்தது. டிசம்பர் 2020 இல், தனக்கு கருச்சிதைவு ஏற்பட்டதை அவள் வெளிப்படுத்தினார். ஆகஸ்ட் 2021 இல், அவர் கர்ப்பமாக இருப்பதாக அறிவித்தார். பிப்ரவரி 2022 இல், அவர் ஒரு மகளை பெற்றெடுத்தார். ஆகஸ்ட் 11, 2022 அன்று, துரோகம் செய்ததாகக் குற்றம் சாட்டி, கார்னியிடமிருந்து பிரிவதாக அறிவித்தார். கார்னியை அறைந்ததாகக் அவர் அடுத்த நாள் கைது செய்யப்பட்டார். ஆகஸ்ட் 24 அன்று அரசின் கோரிக்கையின் பேரில் குற்றச்சாட்டுகள் கைவிடப்பட்டதாக *பில்போர்டு* தெரிவித்தது. அடுத்த மாதம் விவாகரத்து நடவடிக்கைகளை நிறுத்திவைக்க இருவரும் மனு தாக்கல் செய்தனர்.
# எலிப் பூண்டு

**எலிப் பூண்டு** (தாவர வகைப்பாடு: *Allium angulosum, mouse garlic*) என்பது பூண்டு இனங்களில் ஒன்றாகும். இது வட ஆசியப் பகுதிகள், நடு ஐரோப்பாவில் பரவலாகக் காணப்படுகிறது. பல்லாண்டு தாவரமான இவ்வினம், தோட்டங்களில் அழகுக்காகவே பெரும்பாலும் வளர்க்கப்படுகிறது. 50 செ. மீட்டர் வரை வளரும் தன்மையுடையது. சாலட் உணவில், இதன் இலைகளும், பூங்காய்களும் பயன்படுத்தப்படுகிறது. எனினும், அதிக அளவு பயன்படுத்தினால் இது உடல் நலத்துக்கு கேடு விளைவிக்கும் என கண்டறியப்பட்டுள்ளது.
# கேரள செவிலியர்கள் மற்றும் மருத்துவச்சிகள் அவை

**கேரளா செவிலியர்கள் மற்றும் மருத்துவச்சிகள் அவை** என்பது இந்தியாவின் செவிலியர்கள் மற்றும் மருத்துவச்சிகள் சட்டம் 1953 இன் விதிகளின் கீழ் கேரள அரசால் அமைக்கப்பட்ட ஒரு தன்னாட்சி சட்டரீதியான அமைப்பாகும்.  
கேரள அரசின் சுகாதாரம் மற்றும் குடும்ப நலத்துறையின் கீழ் ஒரு தன்னாட்சி அமைப்பாக செயல்படும் இது கேரளாவில் செவிலியர்கள் மற்றும் மருத்துவச்சிகள் கல்விக்கான ஒழுங்குமுறை அமைப்பாகும். இந்திய செவிலிய மன்றத்தால் கண்காணிக்கப்படும் இந்த அவையானது தேர்ந்தெடுக்கப்பட்ட மற்றும் நியமன உறுப்பினர்களைக் கொண்டு இயங்குகிறது.  
மருத்துவர் கொச்சுத்ரேசியம்மா தாமஸ் இதன் முதல் பதிவாளராவார். தற்போதைய பதிவாளராக ஆஷா. பி.நாயர்(பொறுப்பு) பணிபுரிந்து வருகிறார்.
# கேரள செவிலியர்கள் மற்றும் மருத்துவச்சிகள் அவை

## அவையின்செயல்பாடுகள்

- கேரளாவில் செவிலியர் கல்வியில் அனைத்து கல்லூரிகளிலும் ஒரே மாதிரியான பாடத்தரத்தை நிறுவுதல் மற்றும் பராமரித்தல்.
- கேரளாவிலிருந்து வெற்றிகரமான செவிலியர்களை பதிவுசெய்யப்பட்ட செவிலியர் (அ) பதிவுசெய்யப்பட்ட மருத்துவச்சியாக (RN (அ) RM) பதிவு செய்தல்.
- பிற மாநிலங்களின் அங்கீகரிக்கப்பட்ட நிறுவனங்களில் கல்வித் தகுதி பெற்ற செவிலிய விண்ணப்பதாரர்களை பரஸ்பரம் பதிவு செய்தல்.
- கூடுதல் கல்வித் தகுதி: சிறப்பு செவிலியர் பட்டயப் படிப்பு, பட்டப்படிப்பு, முதுகலை படிப்பு, முனைவர் படிப்பு, முதுமுனைவர் படிப்புகளுக்கான பதிவைப் புதுப்பித்தல்.
- இந்தியாவிற்கு உள்ளேயும் வெளியேயும் உள்ள செவிலியர்களுக்கு பதிவு மற்றும் பட்டயச் சான்றிதழ்களை சரிபார்த்தல்.
- கல்லூரிகள் மற்றும் செவிலியர் பள்ளிகளுக்கு அங்கீகார அனுமதி அளித்தல் மற்றும் கல்வி நிறுவனங்கள் தரத்தை பராமரிக்கத் தவறினால் அங்கீகாரத்தை திரும்பப் பெறுதல்.
- பொது செவிலியர் மற்றும் மருத்துவச்சி (GNM), துணை செவிலியர் மற்றும் மருத்துவச்சி (ANM) மற்றும் சிறப்பு செவிலியர் பட்டயம் போன்ற இளங்கலை படிப்புகளை நடத்துதல்.
- சிறப்பு செவிலியர் பட்டயப் படிப்பு, பெண் சுகாதார மேற்பார்வையில் அடிப்படை பட்டயப் படிப்பு மற்றும் பெண் சுகாதார மேற்பார்வையாளர் தேர்வுகளை நடத்துதல்.
- செவிலியர் பட்டதாரிகளுக்கான தொடர் கல்வித் திட்டம் நடத்துதல்.
- பதிவைப் புதுப்பிப்பதற்காக கல்வி நிறுவனங்கள் மற்றும் மருத்துவமனைகளால் ஏற்பாடு செய்யப்படும் சி.என்.இ திட்டங்களுக்கு கடன் நேரம் வழங்குதல்.
# கேரள செவிலியர்கள் மற்றும் மருத்துவச்சிகள் அவை

## மேலும் பார்க்கவும்

- இந்தியாவில் நர்சிங்
- இந்திய நர்சிங் கவுன்சில்
# பெண் தொழில்முனைவோர் கூட்டமைப்பு

**பெண் தொழில்முனைவோர் கூட்டமைப்பு** (Confederation of Women Entrepreneurs - COWE) என்பது இந்தியாவின் தெலங்காணா மாநிலத்தின் ஐதராபாத்தில் (முன்னர் பிரிக்கப்படாத ஆந்திரா) 2004 ஆம் ஆண்டில் மகளிர் தொழில் முனைவோர் உணர்வை மேம்படுத்தும் நோக்கில் அரசு உதவியுடன் ஆறு வெற்றிகரமான முதல் தலைமுறை பெண் தொழில்முனைவோரை இயக்குநர்களாக கொண்டு ஆரம்பிக்கபட்ட ஒரு தன்னார்வ தொண்டு நிறுவன / சமூக அமைப்பாகும்.
# பெண் தொழில்முனைவோர் கூட்டமைப்பு

## வரலாறு

சமூக மற்றும் பொருளாதார "தொழில்முனைவு மூலம் பெண்களை மேம்படுத்துவதில்" ஈடுபட்டுள்ள இது 22 டிசம்பர் 2004 அன்று இந்தியாவின் ஹைதராபாத்தில் உள்ள ஜூப்லி ஹாலில் ஆந்திரப் பிரதேசத்தின் மாண்புமிகு முதலமைச்சர் ஸ்ரீ ஒய்.எஸ்.ராஜசேகர ரெட்டி அவர்களால் திறந்து வைக்கப்பட்டது.  
உணவு பதப்படுத்துதல், தகவல் தொழில்நுட்பம், மருந்துகள், அச்சிடுதல், சிப்பமிடுத;, உற்பத்தி, சில்லறை விற்பனை, உற்பத்தி தொழில்கள், துணி மற்றும் பல துறைகளில் ஐநூறுக்கும் மேற்பட்ட பெண்தொழில்முனைவோர் உறுப்பினர்களைக் கொண்டுள்ள அமைப்பாக இயங்குகிறது.  
ZDH-SEQUA என்ற உலகளாவிய அமைப்புடன் இந்த அமைப்பும் பங்குதாரராக இருந்து இவ்விரு கூட்டாண்மை திட்டத்தின் ஆதரவுடன் இக்கூட்டமைப்பின் பிரதிநிதிகளின் ஆய்வுச் சுற்றுப்பயணங்களாக ஆஸ்திரேலியா, இலங்கை, ஜெர்மனி மற்றும் எகிப்து ஆகிய நாடுகளுக்கு சென்று அங்குள்ள பெண் தொழில்முனைவோரை கலந்து அதனை இந்தியாவில் எவ்வாறு பயன்படுத்தலாம் என கண்டறிந்து வருகிறார்கள்.  
பெண் தொழில்முனைவோர் தங்கள் தயாரிப்புகளை காட்சிப்படுத்தவும், இந்தியாவிலும் வெளிநாட்டிலும் உள்ள உறுப்பினர் அமைப்புகளுடன் இணையவும், COWE தனது முதல் வர்த்தக கண்காட்சியான COWE வர்த்தக திருவிழாவை 26-28 அக்டோபர் 2007 அன்று ஹைதராபாத்தில் உள்ள நெக்லஸ் சாலையில் ஏற்பாடு செய்தது. அதன் தொடர்ச்சியாக 2008 ஆம் ஆண்டிலும் நடத்தப்பட்டது. 2009 ஆம் ஆண்டில் பெண்கள் தங்களுக்கு விருப்பமான துறைகளில் தொழில்முனைவோராக மாறுவதற்கும், தங்கள் தயாரிப்புகளை சந்தைப்படுத்த உதவுவதற்கும் பெண் தொழில்முனைவோர் கூட்டமைப்பு (COWE) ஏற்பாடு செய்த 3 நாள் திருவிழா ஹைதராபாத்தின் நெக்லஸ் சாலையில் உள்ள பீப்பிள்ஸ் பிளாசாவில் நடத்தப்பட்டது.  
பெண்கள் சந்திக்கவும், ஒத்துழைக்கவும், பெண்கள் தலைமையிலான வணிகங்களைக் கொண்டாடவும் உதவும் வகையில் 2022 ஆம் ஆண்டில் மார்ச் 11, 12 மற்றும் 13 ஆகிய மூன்று நாட்கள் நடத்தப்பட்டது.
# பெண் தொழில்முனைவோர் கூட்டமைப்பு

## நிறுவன உறுப்பினர்கள்

- திருமதி ஷைலஜா ரெட்டி
- செல்வி சுமன்குமார்
- திருமதி உமாகுர்கா
- செல்வி சௌதாமினி
- திருமதி சந்தியா ரெட்டி
- திருமதி கிரிஜா ரெட்டி
# பெண் தொழில்முனைவோர் கூட்டமைப்பு

## நிர்வாகக் குழு உறுப்பினர்கள் (2016-2017)

- திருமதி கீதா கோட்டி, தலைவர்
- திருமதி ஆர்.ராமாதேவி, துணைத் தலைவர்
- வந்தனா மகேஸ்வரி, தேசிய செயலாளர்
- செயலாளர் திருமதி அலரி லலிதா
- திருமதி நீரஜா ரெட்டி, ஜே.டி. செயலாளர்
- செல்வி ஜியோஸ்ட்னா செருவு, பொருளாளர்
- திருமதி பி.கிரிஜா, முன்னாள் தலைவர்
# பெண் தொழில்முனைவோர் கூட்டமைப்பு

## இவ்வமைப்பைப்பற்றி வெளிவந்துள்ள செய்திகள்

- COWE ஆனது ஒரு வணிக கண்டுபிடிப்பு மையத்தை அமைத்துள்ளது, இது உலகெங்கிலும் உள்ள பெண் தொழில்முனைவோர் மத்தியில் ஒரு நெட்வொர்க்கிங் வட்டத்தை உருவாக்குவதை நோக்கமாகக் கொண்ட வணிகத்திலிருந்து வணிகத்திற்கான போர்ட்டலாகும். கிழக்கு லண்டன் பல்கலைக்கழகத்துடன் (UEL) இணைந்து COWE ஆல் BIC அமைக்கப்பட்டது.
- 200 கோடிக்கும் அதிகமான முதலீட்டையும் நூற்றுக்கும் மேற்பட்ட நிறுவனங்களின் பங்கேற்பையும் ஈர்ப்பதாகக் கூறப்படும் உணவுப் பூங்காவை COWE அமைத்தது.
# காட்சி வழிக் கற்றல்

**காட்சி வழிக் கற்றல்** (Visual learning) என்பது நீல் ஃப்ளெமிங்கின் VARK மாதிரியின் கற்றல் பாணிகளில் ஒன்றாகும், இதில் ஒரு காட்சி வடிவத் தகவல் கற்பவருக்கு வழங்கப்படுகிறது. கற்பவர்களுக்குத் தகவலை திறம்பட விளக்குவதற்கு வரைபடங்கள், விளக்கப்படங்கள் மற்றும் காட்சித் தூண்டுதலின் பிற வடிவங்களைப் பயன்படுத்தலாம். ஃப்ளெமிங் VARK மாதிரியானது இயக்கம் சார் கற்றல் மற்றும் செவிவழிக் கற்றலையும் உள்ளடக்கியது. ஆனால், காட்சிவழிக் கற்றல் உபகரணங்களை வழங்குவது கற்றலை மேம்படுத்துகிறது என்பதற்கு எந்த ஆதாரமும் இல்லை.
# காட்சி வழிக் கற்றல்

## நுட்பங்கள்

வரைகலை அமைப்பாளர்களைப் பயன்படுத்துவது பின்வரும் பகுதிகளில் மாணவர் செயல்திறனை மேம்படுத்துகிறது என்று ஒரு ஆய்வு முடிவு செய்தது.  
; தக்கவைத்தல்
: மாணவர்கள் தகவலை நன்றாக நினைவில் வைத்துக்கொள்வதோடு, அது காட்சி மற்றும் வாய்மொழியாகக் கற்றுக் கொள்ளப்படும்போது அதை சிறப்பாக நினைவுபடுத்த முடியும்.  
; வாசித்துப் புரிந்துகொள்ளுதல்
: வரைகலை அமைப்பாளர்களின் பயன்பாடு மாணவர்களின் வாசிப்புப் புரிதலை மேம்படுத்த உதவுகிறது.  
; மாணவர் சாதனை
: கற்றல் குறைபாடுகள் உள்ள மற்றும் இல்லாத மாணவர்கள் உள்ளடக்கப் பகுதிகள் மற்றும் தர நிலைகளில் தங்களது செயல்திறனை மேம்படுத்துகின்றனர்.
# சர்மிசுதா பிரீதம்

**சர்மிசுதா பிரீதம்** (ஆங்கிலம்: *Sarmistha Pritam*; ) (பி. 18 திசம்பர் 1987) என்பவர் ஓர் அசாமிய எழுத்தாளர் ஆவார். முதுகெலும்புத் தசைநார் சிதைவு உள்ளவர்களுக்கும் இவர் ஆலோசகராகவும் இவர் இருக்கிறார்.
# சர்மிசுதா பிரீதம்

## இளமை

சர்மிசுதா பிரீதம் 18 திசம்பர் இது 8 வயதிற்குள் குறிப்பிடத்தக்க உடல் குறைபாடுகளை ஏற்படுத்தியது.  
இருப்பினும் பிரீதம், பொருளாதாரத்தில் நல்ல மதிப்பெண்களுடன் இளநிலைப் பட்டம் பெற்றார். இவரது நான்காவது புத்தகம் குழந்தைகளுக்காக *அல்புலர் சோபுன்* (அல்புலின் கனவு) என்ற தலைப்பில் எழுதப்பட்டது.
# சர்மிசுதா பிரீதம்

## ஆலோசனை

பிரீதம் அறிவியலை ஊக்குவிக்கும் *எல்லோரா விக்யான் மஞ்சா* என்ற தன்னார்வத் தொண்டு நிறுவனத்தில் உறுப்பினராக உள்ளார்.
# சர்மிசுதா பிரீதம்

## நூல் வெளியீட்டு பணிகள்

- ஆத்மகதா (சுயசரிதை)
- அல்புலோர் சோபுன் (குழந்தைகள் நாவல்)
- அந்தஹீன் (உந்துதல் பேச்சாளர் நிக் வுஜிசிக்கின் வாழ்க்கை மற்றும் படைப்புகள் பற்றிய சுயசரிதை)
- என் முகத்தில் சூரியன் (அசாமிய மொழியில் எழுதப்பட்ட சுயசரிதையின் ஆங்கில மொழிபெயர்ப்பு, பிரபுல்லா கடோக்கி மொழிபெயர்த்தது. தேசியப் புத்தக அறக்கட்டளை வெளியீடு)
- மேரா ஜிவோன் மேரி கஹானி (கஜேந்திர ரதியின் ஆத்மகதாவின் இந்தி மொழிபெயர்ப்பு. தேசியப் புத்தக அறக்கட்டளை வெளியிட்டது)
- ரங் (நாவல்)
- பலுகத் பியாலி பேலா (நாவல்)
# சர்மிசுதா பிரீதம்

## விருதுகள்

- 2012 முனின் போர்கடகி விருது, *ஆத்மகதா*
- 2015 மாநில அரசின் இலக்கிய விருது
- கீதாஞ்சலி பாருவா மிலி இலக்கிய விருது, 2017
- தேவ்சன்சு சிறப்பு இலக்கிய விருது, 2017
- 2017 கே. கே. கண்டிக்யு, தேசிய நிதியுதவி
- கோமன் பர்கோகானி பாடா இலக்கிய விருது, *ரங்*கிற்காக
# காவேரி கச்சாரி

**கபேரி கச்சாரி** (*Kaveri Kachari*) ஓர் எழுத்தாளர், கவிஞர், அரசியல் மற்றும் பொருளாதாரப் பேச்சாளர் ஆவார். இவர் அசாம் ஐக்கிய விடுதலை முன்னணி, உல்பா எனப்படும் அமைதிப் பேச்சு செயல்முறை அமைப்பின் தலைவரான அரபிந்தா ராஜ்கோவாவின் மனைவி ஆவார். கல்லூரி நாட்களிலிருந்தே கவிதைத் திறமைக்காக கச்சாரி அறியப்பட்டவர்.
# காவேரி கச்சாரி

## தனிப்பட்ட வாழ்க்கை

1980களின் பிற்பகுதியில், இவர் குவகாத்தி பல்கலைக்கழகத்தில் மாணவியாக இருந்தபோது, அரபிந்தா ராஜ்கோவாவை மணந்தார். இவர்கள் திருமணத்தின் ஆரம்ப நாட்களை அசாம் மற்றும் பூடான் காடுகளில் கழிக்க வேண்டியிருந்தது.
# காவேரி கச்சாரி

## மேலும் பார்க்கவும்

- அசாம் ஐக்கிய விடுதலை முன்னணி
# மௌசுமி கந்தாலி

**மௌசுமி கந்தாலி** (ஆங்கிலம்: Moushumi Kandali; ) இந்தியாவின் அசாமைச் சேர்ந்த எழுத்தாளர், வரலாற்றாசிரியர் மற்றும் மொழிபெயர்ப்பாளர் ஆவார். இவர் 1998-இல் தனது முதல் சிறுகதைத் தொகுப்பான *லம்படா நாச்சோர் சேஷோட்*சை வெளியிட்டார். இந்நூலுக்கு 2000ஆம் ஆண்டில் முனின் பர்கடாகி விருது வழங்கப்பட்டது. இவர் புனைகதை மற்றும் கலையின் ஆராய்ச்சியாளர் மற்றும் எழுத்தாளர். அசாமில் உள்ள தேஜ்பூர் பல்கலைக்கழகத்தில் கலாச்சார ஆய்வுகள் துறையில் உதவி பேராசிரியராகவும் இவர் பணிபுரிகிறார்.
# மௌசுமி கந்தாலி

## இளமை

மௌசுமி கந்தாலி குவகாத்தியில் உள்ள காட்டன் கல்லூரியில் பட்டம் பெற்றார். 1998-இல், கவுஹாத்தி பல்கலைக்கழகத்தில் தங்கப் பதக்கத்துடன் தத்துவத்தில் முதுகலைப் பட்டம் பெற்றார். பின்னர் பரோடாவில் உள்ள எம். எசு. பல்கலைக்கழகத்தில் கலை வரலாறு மற்றும் அழகியல் துறையில் முதுகலைப் பட்டம் பெற்றார். இதே பல்கலைக்கழகத்தில் நுண்கலை துறையில் முனைவர் பட்டமும் பெற்றார். 2022-இல், அவரது கதையின் ஆங்கில மொழிபெயர்ப்பு, *தி பிளாக் மேஜிக் வுமன்* வெளியிடப்பட்டது.
# யோகா (தத்துவம்)

**யோக தத்துவம்** இந்து தத்துவத்தின் ஆறு முக்கிய மரபுவழிப் பள்ளிகளில் ஒன்றாகும். யோகா சாங்கியத்திலிருந்து வேறுபட்ட ஒரு தனி சிந்தனைப் பள்ளியாகக் இந்திய நூல்களில் குறிப்பிடப்பட்டுள்ளது. பண்டைய, இடைக்கால மற்றும் நவீன இலக்கியங்கள் பெரும்பாலும் யோகா-தத்துவத்தை வெறுமனே *யோகா* என்று குறிப்பிடுகின்றன. யோகாவின் யோசனைகளின் முறையான தொகுப்பு *பதஞ்சலியின் யோகசூத்திரங்களில்* காணப்படுகிறது.  
யோகாவில் பிரபஞ்சம் இரண்டு உண்மைகளால் ஆனது: *புருஷா* (சாட்சி-உணர்வு) மற்றும் *பிரக்ருதி* (இயற்கை). ஜீவாத்மா (ஒரு உயிரினம்) ஏதோவொரு வடிவத்தில் பல்வேறு வரிசைமாற்றங்கள் மற்றும் பல்வேறு கூறுகள், உணர்வுகள், செயல்பாடு மற்றும் மனம் ஆகியவற்றின் கலவையில் *புருஷா* *பிரக்ருதியுடன்* பிணைக்கப்பட்ட ஒரு நிலையாக கருதப்படுகிறது. ஏற்றத்தாழ்வு அல்லது அறியாமை நிலையின் போது, ஒன்று அல்லது அதற்கு மேற்பட்ட கூறுகள் மற்றவைகளை மூழ்கடித்து, ஒரு வகையான அடிமைத்தனத்தை உருவாக்குகின்றன. இந்த அடிமைத்தனத்தின் முடிவு இந்து மதத்தின் யோகா மற்றும் சாம்க்யா பள்ளிகளால் விடுதலை அல்லது *மோக்ஷம்* என்று அழைக்கப்படுகிறது. அதை நுண்ணறிவு மற்றும் சுய கட்டுப்பாட்டின் மூலம் அடைய முடியும்  
யோகா-தத்துவத்தின் நெறிமுறைக் கோட்பாடு இயமம் மற்றும் நியமம், மற்றும் சாம்க்யாவின் குணக் கோட்பாட்டின் கூறுகளை அடிப்படையாகக் கொண்டது. யோகா-தத்துவத்தின் அறிவியலானது, சாங்கிய பள்ளியைப் போலவே, நம்பகமான அறிவைப் பெறுவதற்கான வழிமுறையாக ஆறு *பிரமங்களில்* மூன்றை நம்பியுள்ளது. *பிரத்யக்ஷா* (உணர்தல்), *அனுமான்* (அனுமானம்) மற்றும் *சப்தம்* (*ஆப்தவசனம்*, நம்பகமான ஆதாரங்களின் சொல்/சாட்சியம்) ஆகியவை இதில் அடங்கும். யோகா-தத்துவம் "தனிப்பட்ட, ஆனால் அடிப்படையில் செயலற்ற, தெய்வம்" அல்லது "தனிப்பட்ட கடவுள்" (ஈஸ்வரன்) என்ற கருத்தை உள்ளடக்கியதன் மூலம் நெருங்கிய தொடர்புடைய நாத்திக/நாத்திக சாங்கிய பள்ளியிலிருந்து வேறுபடுகிறது.
# யோகா (தத்துவம்)

## வரலாறு

### நெறிமுறை விதிகள்

இந்து தத்துவத்தின் யோகா பள்ளியின் நூல்களில் உள்ள நெறிமுறை விதிகள் நேர்மறையான மதிப்புகளைக் கடைப்பிடிப்பதன் மூலம் மதிப்புகளின் கோட்பாடு மற்றும் எதிர்மறையைத் தவிர்ப்பது, அத்துடன் உள்ளார்ந்த மற்றும் வெளிப்புறக் கண்ணோட்டத்தில் பேரின்பம் பற்றிய அழகியல் கோட்பாடு. கவனிக்க வேண்டிய மதிப்புகள் *நியாமாக்கள்* என்று அழைக்கப்படுகின்றன, தவிர்க்கப்பட வேண்டியவை யோக தத்துவத்தில் யமங்களில் குறிப்பிடப்படுகின்றன.  
யோகா தத்துவத்தின் அறுபதுக்கும் மேற்பட்ட வெவ்வேறு பண்டைய மற்றும் இடைக்கால நூல்கள் *இயமம்* மற்றும் *நியமம்* பற்றி விவாதிக்கின்றன. குறிப்பிட்ட கோட்பாடு மற்றும் மதிப்புகளின் பட்டியல் ஆகியவை நூல்களுக்கு இடையில் வேறுபடுகின்றன.''
1. சத்தியம்: உண்மை, பொய்யற்ற தன்மை  
பதஞ்சலி, புத்தகம் 2 இல், மேற்கூறிய ஒவ்வொரு சுயக்கட்டுப்பாடுகளும் ஒரு தனிநபரின் தனிப்பட்ட வளர்ச்சிக்கு எப்படி, ஏன் உதவுகின்றன என்பதை விளக்குகிறது. உதாரணமாக, வசனம் II.35 இல், பதஞ்சலி, பிறரை காயப்படுத்தாத நல்லொழுக்கம் (அகிம்சை) பகையை கைவிடுவதற்கு வழிவகுக்கிறது என்று கூறுகிறார், இது யோகியை அனைவருடனும், எல்லாவற்றுடனும் உள்ளம் மற்றும் வெளிப்புற நட்புறவின் பரிபூரணத்திற்கு இட்டுச் செல்லும் நிலை. இந்து மதத்தின் யோகப் பள்ளியின் மற்ற நூல்களில் க்ஷமம் (மன்னிப்பு), த்ருதி (மன உறுதி, துன்பங்களில் விட்டுக்கொடுக்காதது), தயா (இரக்கம்),  
யோகா பள்ளியில் உள்ள மதிப்புகளின் கோட்பாட்டின் *நியமங்கள்* பகுதியாக நல்ல பழக்கவழக்கங்கள், நடத்தைகள் மற்றும் அனுசரிப்புகள் ஆகியவை அடங்கும். யோகசூத்திரம் நியமங்களை பின்வருமாறு பட்டியலிடுகிறது:  
1. சவுச்சம்: தூய்மை, மனம், பேச்சு மற்றும் உடலின் தெளிவு
1. சந்தோசம்: மனநிறைவு, மற்றவர்களை ஏற்றுக்கொள்வது, கடந்த காலத்தைப் பெற அல்லது அவற்றை மாற்றுவதற்காக ஒருவரின் சூழ்நிலைகளை ஏற்றுக்கொள்வது, சுய நம்பிக்கை
1. தவம்: விடாமுயற்சி, விடாமுயற்சி, சிக்கனம்
1. சுவாத்யாயம்: வேதங்களைப் பற்றிய ஆய்வு, தன்னைப் பற்றிய ஆய்வு, சுய-பிரதிபலிப்பு, சுயத்தின் எண்ணங்கள், பேச்சுகள் மற்றும் செயல்களின் உள்நோக்கம்
1. ஈசுவரபிரணிதானம்: ஈஸ்வரனைப் பற்றிய சிந்தனை (கடவுள்/உயர்நிலை, பிரம்மன், உண்மை சுயம், மாறாத உண்மை)  
மேலே உள்ள *நியமங்கள்* ஒவ்வொன்றும் ஒரு தனிநபரின் தனிப்பட்ட வளர்ச்சிக்கு எப்படி, ஏன் உதவுகின்றன என்பதை பதஞ்சலி விளக்குகிறார். எடுத்துக்காட்டாக, வசனம் II.42 இல், பதஞ்சலி, மனநிறைவு மற்றும் மற்றவர்களை அப்படியே ஏற்றுக்கொள்வது (சந்தோஷம்) உள் மகிழ்ச்சிக்கான ஆதாரங்கள் மிகவும் முக்கியத்துவம் வாய்ந்த நிலைக்கு இட்டுச் செல்கிறது, மேலும் இனிமையான வெளிப்புற ஆதாரங்களுக்கான ஏக்கம் நிறுத்தப்படுகிறது. யோகா பள்ளியின் பிற நூல்கள் *நியாமஸின்* கீழ் மதிப்புகளின் பட்டியலை விரிவுபடுத்தியது: ஆஸ்திகம் (தனிப்பட்ட கடவுள் நம்பிக்கை, சுய நம்பிக்கை, வேதங்கள்/உபநிஷதங்களில் அறிவு உள்ளது என்ற நம்பிக்கை), தானம் (தானம், தொண்டு, பகிர்வு போன்றவை) மற்றவர்களுடன்), *ஹ்ரீ* (ஒருவருடைய கடந்த கால/தவறுகள்/அறியாமை, அடக்கம், வருத்தம் மற்றும் ஏற்றுக்கொள்வது), *மதி* (சிந்தித்துப் பிரதிபலிக்கவும், முரண்பட்ட கருத்துக்களைச் சரிசெய்யவும்) மற்றும் *விரதம்* (விறத, தீர்மானங்கள் மற்றும் சபதம், வேகமான, புனிதமான அனுசரிப்புகள்).
# அபிதர்மம்

**அபிதர்மம்** (*Abhidharma*) என்பது புராதனமான (கிமு மூன்றாம் நூற்றாண்டு மற்றும் அதற்குப் பிந்தைய) பௌத்த நூல்கள் ஆகும். அவை பௌத்த *சூத்திரங்களில்* தோன்றும் கோட்பாட்டுப் பொருள்களின் விரிவான கல்விசார் விளக்கங்களைக் கொண்டிருக்கின்றன.
# அபிதர்மம்

## வரையறை

பெல்ஜிய இந்தியவியலாளர் எட்டியென் லாமோட் அபிதர்மத்தை "இலக்கிய தலையீடு அல்லது தனிநபர்களின் விளக்கக்காட்சியின்றி, தூய்மையான மற்றும் எளிமையான கோட்பாடு" என்று விவரித்தார். தேரவாதிகள் மற்றும் சர்வஸ்திவாதிகள் பொதுவாக அபிதர்மம் என்பது இறுதி உண்மையின் (*பரமத்த சாக்கா*) தூய மற்றும் நேரடியான *(நிப்பரியாய*) விளக்கமாகவும், பூரண ஆன்மீக ஞானத்தின் வெளிப்பாடாகவும் கருதப்பட்டது. போதனைகள், புத்த<nowiki/>ரால் குறிப்பிட்ட மக்களுக்கு, குறிப்பிட்ட நேரங்களில், குறிப்பிட்ட உலக சூழ்நிலைகளைப் பொறுத்தது. அபிதர்மம் புத்தரால் தனது மிகச் சிறந்த சீடர்களுக்குக் கற்பிக்கப்பட்டது என்றும், எனவே இது அபிதர்ம நூல்களை அவர்களின் வேத நியதியில் சேர்ப்பதை நியாயப்படுத்தியது என்றும் அவர்கள் கருதினர்.  
கோலெட் காக்ஸின் கூற்றுப்படி, அபிதம்மா சூத்திரங்களின் போதனைகளின் முறையான விரிவாக்கமாகத் தொடங்கியது, ஆனால் பின்னர் சுயாதீனமான கோட்பாடுகளை உருவாக்கியது. அபிதர்மத்தின் முக்கிய மேற்கத்திய அறிஞரான எரிச் ஃப்ராவால்னர், இந்த புத்த முறைகள் " இந்திய தத்துவத்தின் பாரம்பரிய காலத்தின் முக்கிய சாதனைகளில் ஒன்றாகும்" என்று கூறினார்.  
"அபி-தர்மம்" என்ற வார்த்தையின் இரண்டு விளக்கங்கள் பொதுவானவை. அனலயோவின் கூற்றுப்படி, ஆரம்பகால நூல்களில் அபிதர்மத்தின் ஆரம்ப அர்த்தம் ( *மஹாகோசிங்கா-சூத்திரம்* மற்றும் அதன் இணைகள் போன்றவை) வெறுமனே தர்மத்தைப் பற்றிய விவாதம் அல்லது தர்மத்தைப் பற்றி பேசுவதாகும். இந்த அர்த்தத்தில், *அபி என்பது* "பற்றி" அல்லது "சம்பந்தப்பட்ட" என்ற பொருளைக் கொண்டுள்ளது, மேலும் *அபிவினய* (வினயாவைப் பற்றிய விவாதங்கள் என்று பொருள்படும்) இணையான வார்த்தையிலும் காணலாம். மற்ற விளக்கம், *அபி* என்பது "உயர்ந்த" அல்லது "உயர்ந்த" என்று பொருள்படும் மற்றும் அபிதர்மம் என்பது "உயர்ந்த போதனை" என்று பொருள்படும், பிற்கால வளர்ச்சியாகத் தெரிகிறது. இந்த தலைப்பில் மற்ற எழுத்தாளர்களான நயனபோனிகா தேரா மற்றும் டான் லுஸ்தாஸ் ஆகியோர் அபிதம்மாவை ஒரு பௌத்த நிகழ்வாக விவரிக்கின்றனர். நோவா ரோன்கின் மற்றும் கென்னத் இனாடா அதை செயல்முறை தத்துவத்துடன் ஒப்பிடுகின்றனர். அபிதம்ம பிடகத்தின் அமைப்பு "ஒரே நேரத்தில் ஒரு தத்துவம், ஒரு உளவியல் மற்றும் ஒரு நெறிமுறைகள், அனைத்தும் விடுதலைக்கான ஒரு திட்டத்தின் கட்டமைப்பிற்குள் ஒருங்கிணைக்கப்பட்டது" என்று பிக்கு போதி எழுதுகிறார். எல்எஸ் கசின்ஸின் கூற்றுப்படி, சூத்திரங்கள் வரிசைகள் மற்றும் செயல்முறைகளைக் கையாளுகின்றன, அதே சமயம் அபிதம்மா சந்தர்ப்பங்கள் மற்றும் நிகழ்வுகளை விவரிக்கிறது.
# அபிதர்மம்

## கோட்பாடு

பிக்கு போதி இதை "[பௌத்த] கோட்பாட்டின் சுருக்கமான மற்றும் உயர் தொழில்நுட்ப முறைமைப்படுத்தல்" என்று அழைக்கிறார், இது "ஒரே நேரத்தில் ஒரு தத்துவம், ஒரு உளவியல் மற்றும் ஒரு நெறிமுறைகள், அனைத்தும் விடுதலைக்கான ஒரு திட்டத்தின் கட்டமைப்பிற்குள் ஒருங்கிணைக்கப்பட்டது." பீட்டர் ஹார்வியின் கூற்றுப்படி, அபிதர்ம முறையானது, "சில சமயங்களில் சுட்டாக்களில் காணப்படுவது போல், பேச்சுவழக்கு வழக்கமான மொழியின் தவறான தன்மைகளைத் தவிர்ப்பதற்கும், மனோதத்துவ ரீதியாக துல்லியமான மொழியில் அனைத்தையும் கூறுவதற்கும்" முயல்கிறது. இந்த அர்த்தத்தில், இது "இறுதி யதார்த்தம்" ( *பரமார்த்த-சத்யா* ) பற்றிய பௌத்த பார்வையை சிறப்பாக வெளிப்படுத்தும் முயற்சியாகும்.  
அபிதர்ம இலக்கியங்களில் பல்வேறு வகைகள் உள்ளன. ஆரம்பகால நியமன அபிதர்ம படைப்புகள் ( *அபிதம்ம பிடகா* போன்றவை) தத்துவ ஆய்வுகள் அல்ல, ஆனால் முக்கியமாக ஆரம்பகால கோட்பாடுகளின் பட்டியல்களின் சுருக்கங்கள் மற்றும் அவற்றின் விளக்கங்களுடன் விளக்கப்பட்டுள்ளன. இந்த நூல்கள் ஆரம்பகால பௌத்த பட்டியல்கள் அல்லது முக்கிய போதனைகளின் *மாத்ருக்கள்* ஆகியவற்றிலிருந்து உருவாக்கப்பட்டன.  
பின்னர் நியதிக்கு பிந்தைய அபிதர்ம படைப்புகள் பெரிய கட்டுரைகளாக ( *சாஸ்திரம்* ), வர்ணனைகளாக (*அட்டகதை*) அல்லது சிறிய அறிமுக கையேடுகளாக எழுதப்பட்டன. நியதி அபிதர்மத்தில் காணப்படாத பல புதுமைகள் மற்றும் கோட்பாடுகளை உள்ளடக்கிய மிகவும் வளர்ந்த தத்துவப் படைப்புகள் அவை. தேரவாத மற்றும் மஹாயான பௌத்தர்களிடையே அபிதர்மம் ஒரு முக்கியமான புலமாக உள்ளது.
# சித்தம்

**சித்தம்** என்பது *நிகயாவில்* மனதைக் குறிக்கப் பயன்படுத்தப்படும் மூன்று சொற்களில் ஒன்று (மற்றவை மனசு மற்றும் விஞ்ஞானம்). ஒவ்வொன்றும் சில சமயங்களில் பொதுவாக "மனம்" என்ற பொதுவான அர்த்தத்தில் பயன்படுத்தப்படுகிறது, மேலும் சில சமயங்களில் ஒருவரின் மன செயல்முறைகளை ஒட்டுமொத்தமாகக் குறிக்க பயன்படுத்தப்படுகின்றன. இருப்பினும், அவற்றின் முதன்மை பயன்பாடுகள் வேறுபட்டவை.
# சித்தம்

## பயன்பாடு

பாலி-ஆங்கில அகராதி *சித்தம்* என்பதை இதயம் அல்லது இதயம்-மனம் என்று மொழிபெயர்க்கிறது, இது மனதின் உணர்ச்சிகரமான பக்கமாக வலியுறுத்துகிறது.  
*சித்தம்* முதன்மையாக ஒருவரின் மனநிலையை அல்லது மனநிலையை குறிக்கிறது. இது ஒட்டுமொத்த மன செயல்முறைகளின் தரத்தைக் குறிக்கப் பயன்படுத்தப்படும் சொல். *சித்தம்* என்பது ஒரு நிறுவனமோ அல்லது செயல்முறையோ அல்ல; இது வகைப்படுத்தப்படாமலோ அல்லது சூத்திரத்தில் குறிப்பிடப்படாமலோ இருக்கலாம். இந்திய உளவியலில், *சித்தம்* என்பது சிந்தனையின் இருக்கை மற்றும் உறுப்பாகும்.  
ஒருவரின் எண்ணங்கள், பேச்சு மற்றும் செயல்கள் ஒருவர் தொடர்ந்து அனுபவிக்கும் விருப்பங்களின் (அல்லது நோக்கங்களின்) சிக்கலான காரண இணைப்பு. எந்த நேரத்திலும் ஒருவரின் மனநிலை அந்த சிக்கலை பிரதிபலிக்கிறது; இவ்வாறு, செயல்கள், பேச்சு மற்றும் எண்ணங்களின் காரண தோற்றம் சில நேரங்களில் பேசும் விதத்தில் மனநிலையுடன் தொடர்புடையது. இது அந்த காரண உறவு என்று அர்த்தமல்ல; இது ஒரு சுருக்கமான பிரதிபலிப்பு என புரிந்து கொள்ளப்படுகிறது. ஒருவரின் மனப்போக்கு ஒருவரின் ஆசைகள் அல்லது அபிலாஷைகளுடன் ஒத்துப்போகாமல் இருக்கலாம். அதில் அது தன்னிச்சையை பிரதிபலிக்கிறது, சித்தம் சரியாக கட்டுப்படுத்தப்படாவிட்டால் அதன் சொந்த விருப்பத்துடன் வெளியேறும் என்று கூறப்படுகிறது. இது ஒரு நபரை வழிதவறச் செய்யலாம் அல்லது, சரியாகக் கட்டுப்படுத்தப்பட்டால், இயக்கி ஒருங்கிணைக்கப்பட்டால், ஒருவரை மேம்படுத்தலாம். மன அமைதியையும் தெளிவையும் தரும் தியான செறிவில் திறமையை வளர்த்துக்கொள்வதன் மூலம் ஒருவர் தனது விருப்பத்திற்கு ஏற்ப "சித்தத்தை மாற்றிக்கொள்ளலாம்". ஒரு தனிமனிதன் பலவிதமான மனநிலைகளை அனுபவிக்கிறான். பொதுவாகச் சொன்னால், ஒரு நபர் மாறிவரும் மனநிலையின் தொகுப்புடன் செயல்படுவார், மேலும் சிலர் தொடர்ந்து நிகழும். இந்த மனப்போக்குகள் ஆளுமையைத் தீர்மானிக்கும் அதே வேளையில், அவை தங்களைக் கட்டுப்படுத்திக் கொள்ளாமல், மாறி மாறி வருகின்றன. ஆகவே, அதிக, ஆரோக்கியமான நிலைத்தன்மையை வழங்க ஆளுமையின் தியான ஒருங்கிணைப்பின் தேவை உள்ளது.  
சித்தம் ஒரு மனநிலையாக "சுருக்கம்" (அதாவது வேலை செய்ய முடியாதது), "கவலைப்பு", "பெரிய வளர்ந்தது", "இயக்கப்பட்டது" அல்லது அத்தகைய குணங்களுக்கு நேர்மாறானது. இது ஒரு குறிப்பிட்ட உணர்ச்சியால் ஆதிக்கம் செலுத்தலாம், அதனால் "பயங்கரமாக", "வியப்பாக" அல்லது "அமைதியாக" இருக்கும். இது இனிமையான அல்லது விரும்பத்தகாத பதிவுகள் மூலம் "பிடிக்க" முடியும். எதிர்மறை உணர்ச்சிவசப்பட்ட நிலைகள் அதனுடன் தொடர்புடையதாக இருக்கலாம் அல்லது அத்தகைய நிலைகள் இல்லாமல் இருக்கலாம், எனவே அதை மேம்படுத்துவது அல்லது தூய்மைப்படுத்துவது இன்றியமையாதது: "நீண்ட காலமாக இந்த சித்தம் பற்றுதல், வெறுப்பு மற்றும் மாயையால் தீட்டுப்படுத்தப்பட்டுள்ளது. சித்தத்தின் அசுத்தம், உயிரினங்கள் தீட்டு.  
சுத்திகரிக்கப்பட்ட சித்தத்தை அடைவது, விடுதலை தரும் நுண்ணறிவை அடைவதற்கு ஒத்திருக்கிறது. விடுவிக்கப்பட்ட மனநிலையானது அறியாமை அல்லது அசுத்தங்களை பிரதிபலிக்காது என்பதை இது குறிக்கிறது. இவை அடிமைத்தனத்தை பிரதிநிதித்துவப்படுத்துவதால், அவை இல்லாதது சுதந்திரத்தின் அடிப்படையில் விவரிக்கப்படுகிறது.
# சித்தம்

## இந்து சமயம்

இந்து மதத்திற்குள் பல்வேறு மரபுகள் மற்றும் வரலாற்று விவாதங்களில், சில நூல்கள் நியமங்களின் வேறுபட்ட மற்றும் விரிவாக்கப்பட்ட பட்டியலை பரிந்துரைக்கின்றன. எடுத்துக்காட்டாக, திருமூலரின் திருமந்திரம் புத்தகம் 3 இல் 552 முதல் 557 வரையிலான வசனங்கள், நேர்மறைக் கடமைகள், விரும்பத்தக்க நடத்தைகள் மற்றும் ஒழுக்கம் என்ற அர்த்தத்தில் பத்து நியமங்களை பரிந்துரைக்கின்றன. அவற்றில் இதுவும் (மதி) ஒன்றாகும்.
# இறால் மலாய் கறி

**இறால் மலாய் கறி** அல்லது **மலாய் இறால்**, என்றும் அழைக்கப்படும் இந்த உணவுப்பொருள், புலி (பாக்தா) மற்றும் சிங்க இறால் (சிங்ரி), தேங்காய் பால் இணைத்து மசாலாப் பொருட்களோடு செய்யப்படும் ஒரு வங்காள சமையல் உணவாகும். வங்காளம் முழுவதும் பிரபலமாக உள்ள இது, திருமணங்கள் மற்றும் கொண்டாட்டங்களின் போதோ அல்லது அவர்கள் வீட்டிற்கு வரும் சிறப்பு விருந்தினர்களுக்காக சமைக்கப்பட்டு பரிமாறப்படுகிறது, கொல்கத்தாவில் உள்ள ஆங்கிலேயர்களிடையே மிகவும் பிரபலமாக இருந்த இவ்வுணவானது காக்ஸ் பஜாரில் இருந்து இந்தியா முழுவதும் மிகவும் பிரபலமானதாகும்
# மகளிர், குழந்தைகள் மேம்பாடு மற்றும் சமூக நலத்துறை, மேற்கு வங்காளம்

**மகளிர், குழந்தைகள் மேம்பாடு மற்றும் சமூக நலத்துறை, மேற்கு வங்காளம்** என்பது மேற்கு வங்காள அரசின் துறைகளில் ஒன்றாகும். அம்மாநிலத்தின் பெண்கள், குழந்தைகள் மற்றும் சமூக நலன் மேம்பாட்டிற்கும் அதன் திட்டங்களுக்கும் இத்துறையே பொறுப்பாகும்.  
பாலினம், வயது, இயலாமை அல்லது சூழ்நிலை ஆகியவற்றின் அடிப்படையில் வரலாற்று ரீதியாக ஒடுக்கப்பட்ட, புறக்கணிக்கப்பட்ட அல்லது வளர்ச்சியிலிருந்து விலக்கப்பட்ட மக்களை பாதுகாத்தல், சமத்துவம் மற்றும் உள்ளடக்குதல் ஆகியவற்றை நோக்கமாகக்கொண்டு இத்துறை இயங்குகிறது.
# மகளிர், குழந்தைகள் மேம்பாடு மற்றும் சமூக நலத்துறை, மேற்கு வங்காளம்

## அமைச்சர்கள் பட்டியல்

- சபித்ரி மித்ரா
- சசி பஞ்சா
# மகளிர், குழந்தைகள் மேம்பாடு மற்றும் சமூக நலத்துறை, மேற்கு வங்காளம்

## அறிமுகம்

மேற்கு வங்காள மாநிலத்தில் நிலவும் வறுமையை எதிர்த்துப் போராடுவதற்கும், அம்மாநிலத்தில் நிலையான மற்றும் சமமான வளர்ச்சியை ஊக்குவிப்பதற்கும் மேற்கு வங்காள அரசாங்கத்தின் பரந்த மூலோபாயத்தில் இந்த பெண்கள் மேம்பாடு மற்றும் சமூக நலன் மற்றும் குழந்தைகள் மேம்பாட்டுத் துறை முக்கியப் பங்கு வகிக்கிறது. வறுமை, கல்வியறிவின்மை மற்றும் வளங்களுக்கான சமமற்ற அணுகல் ஆகியவை அம்மாநிலத்தில் நிலவிவரும் தற்கால பிரச்சனைகளாகும். விளிம்பு நிலையில் உள்ளவர்களுக்கு - குழந்தைகள் மற்றும் மிகவும் வயதானவர்கள், சமூகம் அல்லது குடும்ப ஆதரவு இல்லாமல் சமூகத்தின் விளிம்புகளில் வாழ வேண்டிய கட்டாயத்தில் உள்ள பெண்கள், மாற்றுத்திறனாளிகள், திருநங்கைகள், வீடற்ற நபர்கள் மற்றும் போதைப்பொருளுக்கு அடிமையானவர்கள்வர்களுக்கு சமூகப் பாதுகாப்பு மற்றும் பாதுகாப்பை வழங்கவும் இத்துறை உறுதிபூண்டுள்ளது.
# மகளிர், குழந்தைகள் மேம்பாடு மற்றும் சமூக நலத்துறை, மேற்கு வங்காளம்

## துறை கட்டுப்பாடு மற்றும் பிரிவுகள்

### இயக்குநரகம் மற்றும் இதர பிரிவுகள்

- சமூக நல இயக்குநரகம்
- குழந்தைகள் உரிமைகள் மற்றும் கடத்தல் இயக்குநரகம்
- ஒருங்கிணைந்த குழந்தைகள் மேம்பாட்டு சேவைகள் இயக்குநரகம்
- மாற்றுத்திறனாளிகளுக்கான மாநில ஆணையம்
- மாநில குழந்தைகள் உரிமைகள் பாதுகாப்பு ஆணையம்
- மாநில மகளிர் ஆணையம்
- வேக்ரன்சிக்கான கட்டுப்பாட்டாளர் அலுவலகம்
- மேற்கு வங்க சமூக நல வாரியம்
- மேற்கு வங்க திருநங்கைகள் மேம்பாட்டு வாரியம்
- மேற்கு வங்க பெண்கள் மேம்பாட்டு நிறுவனம்
- பெண்களுக்கான மாநில வள மையம்
- மாநில குழந்தைகள் பாதுகாப்பு சங்கம்
- மேற்கு வங்க பணிக்குழு மற்றும் பெண்கள் மற்றும் குழந்தைகளின் RRRI
- கன்யாஸ்ரீ பிரகல்பா
# மேற்கு வங்க மகளிர் ஆணையம்

**மேற்கு வங்க மகளிர் ஆணையம்** என்பது மேற்கு வங்காள அரசாங்கத்தில் உள்ள பெண்கள் மற்றும் குழந்தைகள் மேம்பாடு மற்றும் சமூக நலத்துறையின் கீழ் இயங்கிவரும் கட்டுப்பாட்டு வாரியங்களில் ஒன்றாகும். இது பெண்கள் மற்றும் குழந்தைகள் மற்றும் சமூக நலன் மேம்பாட்டின் நிர்வாகத்தின் கீழ் பெண்கள் மேம்பாட்டிற்கு முக்கியமாக பொறுப்பு வகிக்கும் ஒரு மகளிர் ஆணையமாகும்.
# மேற்கு வங்க மகளிர் ஆணையம்

## வரலாறு

மேற்கு வங்க மகளிர் ஆணையம் மேற்கு வங்க அரசால் 29 ஜூலை 1992 அன்றுஇந்தியப் பொதுவுடமைக் கட்சி(மா)) அரசாங்கத்தில் மேற்கு வங்க சட்டமன்றத்தால் தீர்மானம் நிறைவேற்றி நிறுவப்பட்ட சட்டரீதியான தன்னாட்சி அமைப்பாகும். மேற்கு வங்க மாநிலத்தின் பெண்களின் பாதுகாப்பிற்காக மட்டுமே நிறுவப்பட்ட, இந்த ஆணையம் பிப்ரவரி 3, 1993 முதல் செயல்படத் தொடங்கி அம்மாநில பெண்களின் நலன்களைப் பாதுகாப்பதற்கான பணிகளை முன்னெடுத்துச் செல்கிறது.
# மேற்கு வங்க மகளிர் ஆணையம்

## அமைப்பியல்

மேற்கு வங்காள மகளிர் ஆணையம், ஒரு தலைவர், ஒரு துணைத்தலைவர் மற்றும் ஒன்பது உறுப்பினர்களுடன் உருவாக்கப்பட்டது. அம்மாநில மகளிர் ஆணையத்தின் தலைவரை நியமிப்பதற்கான வழிமுறைகளை மாநிலத்தின் சமூக நலத்துறை உருவாக்குகிறது. அவர்களின் சம்பளம் மற்றும் இதர ஊதியங்கள் மாநில அரசால் நிர்ணயிக்கப்பட்டு, அவ்வப்போது திருத்தப்பட்டு வருகின்றன.
# மேற்கு வங்க மகளிர் ஆணையம்

## தலைவர்கள்

- பெலா தத்தா குப்தா : 01.02.1993-20.09.2001
- ஜசோதரா பாக்சி : 21.10.2001-20.04.2008
- மாலினி பட்டாச்சார்யா : 20.04.2008-20.05.2011
- சுனந்தா முகர்ஜி : 17.06.2011-16.06-2017
- லீனா கங்கோபாத்யாய் : 18.07.2017-தற்போது வரை
# மேற்கு வங்க மகளிர் ஆணையம்

## செயல்பாடுகள்

மேற்கு வங்காள மகளிர் ஆணையம் உருவாக்கப்பட்டதிலிருந்து பின்வரும் செயல்பாடுகளில் முழுமையாக பங்கெடுத்து வருகிறது:  
- இந்திய அரசியலமைப்புச் சட்டம் மற்றும் பெண்கள் தொடர்பான சட்டங்களின் கீழ் பெண்களுக்கு உத்தரவாதம் அளிக்கப்பட்டுள்ள ஏற்பாடு மற்றும் பாதுகாப்பை ஆணையம் கடைப்பிடிப்பதை உறுதி செய்ய வேண்டும்.
- மாநிலத்தில் உள்ள எந்தவொரு நிறுவனமும் பெண்களுக்கு எதிரான பாதுகாப்பு நடவடிக்கைகளை செயல்படுத்தத் தவறினால், அதை அரசின் கவனத்திற்கு கொண்டு செல்ல வேண்டும்.
- மாநிலப் பெண்களுக்கு நீதி வழங்குவதில் தவறினால் எந்தச் சட்டத்திலும் திருத்தங்களைப் பரிந்துரை செய்தல்.
- பெண்களின் உரிமைகள் மீறப்படுவது தொடர்பான எந்தவொரு பிரச்சினையையும் சம்பந்தப்பட்ட அதிகாரிகளிடம் எடுத்துச் சொல்லி, அவர்களுக்குத் தொடர்ந்து நடவடிக்கை எடுக்கப் பரிந்துரை செய்தல்.
- இந்திய அரசியலமைப்புச் சட்டத்தின் கீழ் உத்தரவாதம் அளிக்கப்பட்டுள்ள தங்களின் உரிமைகளை மீறுதல் மற்றும் அவர்களின் பாதுகாப்பு நடவடிக்கைகள் செயல்படுத்தப்படாதது போன்ற புகார்களைக் கொண்ட பெண்கள் நேரடியாக மகளிர் ஆணையத்தை அணுகலாம்.
- மாநிலத்தில் வன்கொடுமைகள் மற்றும் பாகுபாடுகளால் பாதிக்கப்பட்ட பெண்களுக்கு ஆலோசனை மற்றும் உதவி.
- பெண்களின் வெகுஜனக் குழு சம்பந்தப்பட்ட ஏதேனும் பிரச்சினைகளுக்கு வழக்குச் செலவுகளுக்கு நிதியளித்தல் மற்றும் அவர்கள் தொடர்பான அறிக்கைகளை அவ்வப்போது மாநில அரசுக்குச் செய்தல்.
- பெண் கைதிகள் அடைக்கப்பட்டுள்ள எந்த வளாகம், சிறை அல்லது இதர ரிமாண்ட் ஹோம் அல்லது வேறு ஏதேனும் வழக்குகளை ஆய்வு செய்து, தேவைப்பட்டால், சம்பந்தப்பட்ட அதிகாரிகளின் கவனத்திற்கு கொண்டு வருதல்.
- ஏதேனும் குறிப்பிட்ட பெண்கள் சார்ந்த பிரச்சனைகளை விசாரிக்கவும், ஆய்வு செய்யவும் மற்றும் விசாரிக்கவும்.
- கல்வி ஆராய்ச்சியைத் தொடங்குதல் அல்லது ஏதேனும் ஊக்குவிப்பு முறைகளை மேற்கொள்ளுதல் மற்றும் அனைத்துப் பகுதிகளிலும் பெண்களின் பிரதிநிதித்துவத்தை உறுதி செய்வதற்கான வழிகளைப் பரிந்துரைக்கவும் மற்றும் அவர்களின் உரிமைகளைப் பறிப்பதற்கான காரணங்களைக் கண்டறியவும்.
- பெண்களின் உரிமைகள் அல்லது பெண்கள் பாதுகாப்புச் சட்டங்கள் நடைமுறைப்படுத்தப்படாமை அல்லது அவர்கள் தொடர்பான எந்தவொரு கொள்கைகளுக்கும் இணங்காதது அல்லது பெண்கள் நலன் மற்றும் அவர்களுடன் தொடர்புடைய நிவாரணம் தொடர்பான அறிவுறுத்தல்களைப் பின்பற்றத் தவறிய எந்தவொரு பிரச்சினையையும் தானாக முன்வந்து அல்லது ஏதேனும் புகார்களை விசாரிக்க.
# மேற்கு வங்க மகளிர் ஆணையம்

## தற்போதைய குழு

| திருமதி லீனா கங்கோபாத்யாய் | தலைவர் |
| --- | --- |
| மௌசம் நூர் செல்வி | துணைத் தலைவர் |
| ஸ்ரீ. NW பூட்டியா | உறுப்பினர் - செயலாளர் |
| திருமதி. அர்ச்சனா கோஷ் சர்க்கார் | உறுப்பினர் |
| திருமதி அர்பிதா கோஷ் சர்க்கார் | உறுப்பினர் |
| டாக்டர் உமா சரேன் | உறுப்பினர் |
| திருமதி சுனிதா சாஹா | உறுப்பினர் |
| திருமதி.ஜெயீதா சின்ஹா | உறுப்பினர் |
| பேராசிரியர் மரியா பெர்னாண்டஸ் | உறுப்பினர் |
| திருமதி அபராஜிதா அத்யா | உறுப்பினர் |
| ஸ்ரோவந்தி பந்தோபாத்யாய் | உறுப்பினர் |
| மருத்துவர் திருமதி டிபன்விதா ஹசாரி | உறுப்பினர் |
# கோத்தி (பாலினம்)

இந்திய துணைக்கண்டத்தின் கலாச்சாரத்தில் **கோத்தி**, என்பவர் ஒரு பாலின உறவுகளில் " பெண்பால் " பாலினத்தை தேர்வு செய்யும் அல்லது விரும்பி ஏற்றுக்கொள்ளும் ஒரு ஆண் அல்லது இளைஞன் ஆவார். இவர்கள் பெரும்பாலும் பாலுறவில் ஊடுருவக் கொடுக்கும் தன்மையுனராக இருப்பார்கள். அதே நேரம் ஊடுருவும் செயல்களைச் செய்யும் சக ஆண் பங்காளிகள் **பந்தி** என்றும் அழைக்கப்படுகிறார்கள்.  
**கோத்தி** என்ற வார்த்தையின் தோற்றம் தெளிவாக ஆவணங்களிலோ குறிப்புகளிலோ காணப்படவில்லை. இதன் உண்மையான பொருள் "ஃபாக்(fag)" அல்லது "சிஸ்ஸி(sissy)" போன்ற ஒரு அவதூறுத்தன்மையாகும். இதற்கு இணையாக *துரானி* ( கொல்கத்தா), *மேனகா* ( கொச்சி), *மேடி* ( நேபாளம் ) மற்றும் *ஜெனானா* ( பாகிஸ்தான் ) ஆகியவை அந்தந்த பகுதிகளில் பயன்படுத்தப்ப்டுகிறது.  
கோத்திகள், ஹிஜ்ராக்களிடமிருந்து முற்றிலும் வேறுபடுகிறார்கள், கோத்தீக்கள் ஹிஜ்ராக்கள்போன்று திட்டக் குமுகமாக வாழமாட்டார்கள். மேலும், எல்லா கோத்திகளும் ஹிஜ்ராவாக மாறுவதற்கான துவக்க சடங்குகள் அல்லது உடல் மாற்ற நடவடிக்கைகளுக்கு உட்படுத்தப்படுவதில்லை. அவர்கள் ஹிஜ்ராவைப் போலவே இருக்கிறார்கள், ஏனெனில் அவர்கள் மனதளவில் மட்டுமே பெண்தன்மையை உணர்ந்து, தங்களது தற் பாலின காதலருடன் தற்பால்சேர்க்கை உடலுறவில் பெண்ணியப் பாத்திரத்தை மட்டுமே விரும்புவார்கள் மாறாக பெண்ணியத் தன்மையை வெளிப்புற அடையாளங்களில் காட்டிக்கொள்ள விரும்புவதில்லை. ஆனால் சிலசமயங்களில் அவர்கள் ஆண் விபச்சாரத்தின் மூலம் சக தன்மையுள்ள ஆண்களுக்கு அல்லது இருபால் விரும்பும் ஆண்களுக்கு பாலியல் உதவி செய்யலாம்.
# கோத்தி (பாலினம்)

## மேலும் பார்க்கவும்

- தமிழ் பாலியல் சிறுபான்மையினர்